dh-unibe/image-text_koenigsfelden-charters-post-1500 huggingface dataset:
Ich, Bantly Steͣchelli, burger zuͦ Waltzhuͦt, bekenn und tuͦn kund menglichem mit dem brief fûr mich und all min erben, das mir
die erwirdigen und geistlichen, min gnedigen froͧwen, die eͣptiss₎ und convent des gotzhus zuͦ Kùngsfeld, gewert ✳
und bezalt haben ✳ an barem, bereitem gelt zwoͤlf guͦt, gnuͦ swer Rinsch guldin an gold, ✳ fûr ein mùtt kernen jerlichz
geltz, so mir daher ingegangen ist ab ir mùli ze Waltzhuͦt, gelegen am Letten, die vor ziten des Zubers, seligen,
wz. und darumb hab ich den vorgeñt₎ minen gneͧdigen froͧwen min brief von desselbn̄ mùtt kernen geltz wegen
ingeantwùrt, sagen und laͧssen oͧch inen und iren nachkomen die vorgedaͧcht₎ mùli und mùlistatt mit aller zuͦgehoͤrd ✳ umb den erstgent₎ mùtt kernen geltes und ouch umb all vˀsess₎ zins, ob mir daruff deheinr ungewert ussgestanden ✳ wer, ledig und losz ✳ fùr mich und min erbn̄, also dz si und ir nachkomen und alle die, zuͦ der handen dieselb
mùli und mùlistatt fùrbz yemer kumpt, mir und minen erbn̄ von des egemeldt₎ mùtt kernengeltz oder von deheinr
versessner zinsz wegen hinfùr nichtzit mer gepunden noch pflichtig sin soͤllen ze richten, ze gebn̄ noch ze tuͦn,
in dehein wiz. darzuͦ entzihen ich mich hinfûr ewclich an der egdaͧcht₎ mùli und mùlistatt mit aller zuͦgehoͤrd,
aller zuͦsprùch, vordrung und anspraͧch, ✳ so ich untzher daran gehept hab ✳ oder ich ald min erbn̄ darzuͦ und daran
deheins wegs yemer haben ald gewùnnen moͤchten, mit gericht oder aͧn gericht. harùber zuͦ warem urkûnd
hab ich, obgen̄ter Bantly Steͣchelli, erbetten den fromen, wysen Heinrichen Spengler, ze den ziten schulth̄s ze Waltzhuͦt,
dz er sin insigel ✳ fùr mich und min erbn̄ offenlich gehenckt haͧt an dis₎ brief, doch im und sinen erbn̄ aͧn schadē,
geben uff sant Georyen aͧbend nach Cristi gepùrt viertzehen hundert und im ein und dryssigosten jare. ✳
Königsf. 573
431
Nͦ✳ 42 ✳
K
S 24 ✳
Staatsarchiv
AARGAU
unseren kouffbrieff umb j mt kn̄geltz
uff der mùli zuͦ Walshuͦt von Bantlin
Sthechelin
stat recht